ToekomsVenster: Geloofworstelinghttps://rak2.spens.co.za/radio/2015-onderhoude/jannie-pelser-toekomsvenster-143.mp3 Argieffoto. Hoe lank gaan U my nog bly vergeet, Here? Vir altyd? Hoe lank gaan U nog van my af weg kyk? – Lees Psalm 13:2 As dit sleg gaan met ŉ mens en die uitkoms nie gou genoeg kom nie, vra ŉ mens maklik (soos die Psalm-skrywer), hoe lank dan nog? Vier keer word dieselfde vraag gevra: “Luister tog en antwoord my”. Geloofsworsteling is nie noodwendig ŉ slegte plek om te wees nie. Dis in daardie oomblikke van uitputting dat jy God nuut en vars kan beleef as die immer teenwoordige en alwetende God. Hy is die God van die “skielike tussenbeide tree”, net toe jy gedink het, ikabod, dis klaar met my. Moenie opgee op jou geloofsvertroue nie. God is nie weg, doof, blind of traak-my-nie-agtig rakende jou verleentheid nie. Hy is nog altyd daar.